**KORUPCIJOS PASIREIŠKIMO TIKIMYBĖS NUSTATYMAS**

**KLAIPĖDOS SOCIALINIŲ PASLAUGŲ CENTRE „DANĖ“**

**Korupcijos pasireiškimo tikimybės nustatymo tema:** Klaipėdos socialinių paslaugų centro „Danė“ korupcijos prevencija vykdant senyvo amžiaus asmenų ir suaugusių asmenų su negalia, priėmimą į Klaipėdos socialinių paslaugų centrą „Danė“.

**Tyrimo tikslas:** Nustatyti korupcijos rizikos veiksnius vykdant senyvo amžiaus asmenų ir suaugusių asmenų su negalia, priėmimą ir eilių sudarymą paslaugai gauti Klaipėdos socialinių paslaugų centre „Danė“.

**Uždaviniai:**

1. Ištirti korupcijos rizikos veiksnius, galinčius sudaryti prielaidą korupcinio pobūdžio teisės pažeidimams.
2. Išanalizuoti kaip Socialinių paslaugų centre „Danė“ sudaromas dienos socialinės globos Klientui skyrimas.
3. Pateikti rekomendacijas, kurios sumažintų korupcijos pasireiškimo tikimybę Klaipėdos socialinių paslaugų centre „Danė“.

**Objektas:** Klaipėdos socialinių paslaugų centro „Danė“ senyvo amžiaus asmenų ir suaugusių asmenų su negalia priėmimas ir eilių sudarymas paslaugai gauti.

**Subjektas:** Klaipėdos socialinių paslaugų centro „Danė“ senyvo amžiaus asmenų ir suaugusių asmenų su negalia padaliniai.

Korupcijos pasireiškimo tikimybei nustatyti buvo naudojami šie **metodai:**

1. Teisės aktų ir dokumentų turinio analizė.
2. Vidaus dokumentų (žurnalų peržiūra).
3. Lyginamojo analizė.
4. Senyvo amžiaus asmenų ir suaugusių asmenų su negalia padalinių vadovų apklausa.

Orientuojantis į iškeltą tikslą buvo analizuojami: Lietuvos Respublikos socialinės apsaugos ir darbo ministro įsakymas Dėl socialinės globos normų aprašo patvirtinimo 2007 m. vasario 20 d. Nr. A1-46, 5 priedas; Klaipėdos miesto savivaldybės tarybos 2015 m. vasario 19 d. sprendimas Nr. T2-18 dėl Dienos socialinės globos institucijoje skyrimo, teikimo ir mokėjimo už paslaugą tvarkos aprašas; Klaipėdos socialinių paslaugų centro „Danė“ direktoriaus 2015 m. lapkričio 3 d. įsakymo patvirtinta tvarka Nr. V-70 dėl Senyvo amžiaus asmenų ir suaugusių asmenų su negalia, priėmimo į socialinių paslaugų centrą „Danė“ tvarka Nr. 49.

Išanalizavus nurodytus dokumentus pastebėta, kad įstaigos vidaus tvarkos apraše Nr. 49, 4 punkte nurodoma, kad per „7 kalendorines darbo dienas“ Centro padalinio vadovas įvertina kliento socialinių paslaugų poreikį, tačiau neįvardinta kuriuo teisės aktu remiamasi nurodant įvertinimo laikotarpį. 5 punkte nurodant, kad jei bendrųjų socialinių paslaugų ar socialinės priežiūros klientui nepakanka, per 30 kalendorinių darbo dienų, nuo kliento prašymo gavimo dienos, atliekamas Kliento socialinės globos vertinimas užpildoma Suaugusio asmens su negalia ar Senyvo amžiaus asmenų socialinės globos poreikio vertinimo forma, patvirtinta LR Socialinės apsaugos ir darbo ministro, tačiau taip pat neįvardinama, kokiu teisės aktu remiamasi. Minėto tvarkos aprašo 9 punkte nėra aiškiai įvardintas teisės aktas ir numatytas laikotarpis, per kurį bus priimamas sprendimas dienos socialinėms paslaugoms gauti: „per teisės aktuose nustatytą terminą“.

Lietuvos Respublikos socialinės apsaugos ir darbo ministro įsakyme Dėl socialinės globos normų aprašo patvirtinimo 2007 m. vasario 20 d. Nr. A1-46, 5 priedo 1 punkte pažymima, kad prieš pradedant teikti dienos socialinę globą senyvo amžiaus asmeniui ir suaugusiam asmeniui su negalia ar jo globėjui, rūpintojui užtikrinama galimybė susipažinti su socialinės globos įstaiga ar jos teikiamomis paslaugomis. Analizuojnat priėmimo į socialinių paslaugų centrą „Danė“ tvarką Nr. 49 pastebėta, jog nėra įtrauktas punktas apie asmens supažindinimą su įstaiga ir teikiamomis paslaugomis prieš pradedat teikti socialinę globą asmeniui dienos centre. Senyvo amžiaus asmenų ir suaugusių asmenų su negalia padalinių vadovų apklausos metu paaiškėjo, kad praktikoje prieš pradedant teikti dienos socialinę globą suinteresuoti asmenys yra ir turi galimybes būti susipažinti su socialinės globos įstaiga ir jos teikiamomis paslaugomi.

Klaipėdos miesto savivaldybės tarybos 2015 m. vasario 19 d. sprendimas Nr. T2-18 dėl Dienos socialinės globos institucijoje skyrimo, teikimo ir mokėjimo už paslaugą tvarkos apraše yra įvardinta, kad reikalingas šeimos gydytojo ir (ar) gydytojo psichiatro medicinos įšrašas, tačiau nėra pažymima, kad kreipiantis dėl dienos socialinės globos senyvo amžiaus asmenys ir suaugę asmenys su negalia turi pateikti pažymą, jog neserga ūmia, infekcine ar kita pavojinga užkrečiama liga.

Lietuvos Respublikos socialinės apsaugos ir darbo ministro įsakymo Dėl socialinės globos normų aprašo patvirtinimo 2007 m. vasario 20 d. Nr. A1-46, 5 priedo 2.6 punkte teigiama, kad į senų žmonių dienos socialinės globos centrą ar dienos centrą asmenims su negalia negali būti priimami asmenys, sergantys aktyviąja tuberkulioze, ūmiais infenkciniai, somatiniais bei kitais susirgimais, galinčiais kelti grėsmė kitų dienos socialinės globos centrą lankančių asmenų sveikatai. Atkreiptinas dėmesys, kad nors tarp minėtų įstatymų yra neiškumų dėl gydytojo įrašo, kuriame nurodyta ar žmogus neserga ūmia infekcine ir kita užkrečiama liga, socialinių paslaugų centras „Danė“ vidinėje priėmimo tavrkoje Nr. 49 vadovaujasi Ministerijos globos normų aprašu ir aiškiai apibrėžia, kad tokiems asmenims dienos socialinė globa neteikiama (3.6 punktas).

Analizuojant pasirinktus dokumentus pastebima, kad Klaipėdos miesto savivaldybės dienos socialinės globos institucijoje skyrimo tvarkos apraše (2015) ir vidiniame įstaigos tvarkos apraše numatyti reikalavimai dėl eilės sudarymo atitinka. Vidinėje tvarkoje nurodyta, kad už eilės sudarymą atsako Centro padalinio vadovas, sudarydamas dvi paslaugos laukiančiųjų eiles: asmenims su negalia ir asmenims su sunkia negalia, tačiau apklausus padalinio vadovus paaiškėjo, jog yra sudarytos keturios laukiančių paslaugos asmenų eilės: 1. senyvo amžiaus su sunkia negalia, 2. senyvo amžiaus su lengva negalia; 3. suaugusių asmenų su negalia, 4.suaugusių asmenų su sunkia negalia. Eilės yra oficialiai registruojamos registrų žurnale. Šiuo metu Socialinių paslaugų centro „Danė“ senyvo amžiaus asmenų su sunkia negalia eilės nėra, senyvo amžiaus su lengva negalia – 1 laukiantis eilėje, suaugusių asmenų su negalia sudaryta eilė iš 4 žmonių, o su sunkia negalia eilės nėra.

Minėtuose teisės aktuopse pažymima, kad jei klientas, kuris pagal eilės sąrašą skiriamos paslaugos atsisako, jis išbraukiamas iš sąrašo laukiančių asmenų. Įstaigos padalinių vadovų apklausos metu paiškėjo, kad norint išbraukti asmenį iš sąrašo būtinas raštiškas atsisakymas paslaugoms gauti. Atkreiptinas dėmesys, kad nustatant asmens pastatymo į eilę paslaugai gauti stokojama aiškaus apibrėžimo kada asmuo yra įrašomas į laukiančiųjų paslaugai gauti eilę. Įstaigos vidaus tvarkoje būtų prasminga aiškiai įvardinti, kad žmogus į eilę įtraukiamas ne kai parašo prašymą įstaigoje, o kai gaunamas sprendimas iš Klaipėdos miesto savivaldybės administracijos direktoriaus ar jo įgalioto asmens teikti dienos socialinės globos paslaugas.

**Išvados:**

1. Klaipėdos socialinių paslaugų centro „Danė“ direktoriaus 2015 m. lapkričio 3 d. įsakymau patvirtintoje tvarkoje Nr. V-70 dėl Senyvo amžiaus asmenų ir suaugusių asmenų su negalia, priėmimo į socialinių paslaugų centrą „Danė“ Nr. 49 trūksta aiškių laiko apibrėžtų terminų ir aiškiai įvardintų įstatymų kuriais remtasi. Todėl rekalinga koreguoti 4,5,9 punktus.
2. Įstaigos praktinėje veikloje klientai ar jų globėjai, rūpintojai yra supažindinami su socialinės globos įstaiga ir jos teikiamomis paslaugomis, tačiau įstaigos vidaus tavrkoje toks punktas nėra įvardijamas. Rekomenduojama įsirašyti į vidaus tavrkos nuostatus.
3. Nei viename iš anksčiau minėtų dokumentų nėra teisinio reglamentavimo dėl darbuotojų numatomų tolimesnių veiksmų gavus kliento medicininę pažymą su įrašu apie klientą sergantį ūmiomis, infekcinėmis ar užkrečiamomis ligomis.
4. Dokumentų analizė rodo, kad egzistuoja dvi laukiančiųjų eilės, o praktinėje socialinio centro „Danė“ veikloje yra sudaromos 4 laukiančiųjų eilės. Rekomenduojama koreguoti 11 vidaus tvarkos taisyklių punktą.
5. Analizuojant teisės aktus ir vidaus tvarkos nuostatus, pastebėta, kad trūksta konkretumo kada žmogus yra įtraukiams į laukiančiųjų eilę. Rekomenduojama aiškiai įvardinti ir informuoti klientus, kad žmogus į eilę įtraukiamas ne kai parašo prašymą įstaigoje, o kai gaunamas sprendimas Klaipėdos miesto savivaldybės administracijos direktoriaus ar jo įgalioto asmens teikti dienos socialinės globos paslaugas.
6. Įstaigos praktinėje veikloje yra naudojamas raštiškas kliento, kuriam pagal eilės sąrašą buvo skiriama paslauga atsisakymas gauti paslaugą, jis išbraukiamas iš sąrašo laukiančių asmenų. Rekomenduojama pakoreguoti vidaus tvarkos apraše 12 punktą, įtraukiant raštišką atsisakymą.

Darbuotoja, atsakinga už Korupcijos prevencijos ir kontrolės vykdymą Simona Kacevičė